26/07/2022 | Administración LocalMunicipal
Porto do Son
Ampliación de horario para a finalización de espectáculo público e actividade recreativa relativo a Festas de Queiruga

ANUNCIO Expediente núm.: 1657/2022 Procedemento: AMPLIACIÓN HORARIO FESTAS E VERBENAS P OPULARES D. MARÍA JOSÉ MANEIRO QUINTÁNS, Alcaldesa- Accidental do Concello de Porto do Son (decreto 2022-0741 de data 14/07/22), no uso das facultades que lle confiren os arts.21.1 k) da Lei 7/1985, do 2 de abril, reguladora das bases do réxime local, e 61.1 e) da Lei 5/1997, do 22 de xullo, de Administración Local de Galicia, dita a seguinte resolución: Logo de ver a petición formulada por Vde en data de 08.07.2022 ( rexistro entrada nº 022-E-RC-4094) relativa a ampliación de horario para celebración de festas e verbenas populares ata as 8:00 horas da mañá durante os días 24, 25 e 26 de xullo. Logo de ver o disposto no artigo 8 da Orde de 23/10/2020 pola que se determina o horario de apertura e peche dos establecementos abertos ao público e de inicio e finalización dos espectáculos públicos e actividades recreativas ( DOG nº 219 de 30.10.2020), segundo o cal corresponderá aos concellos segundo o disposto no artigo 5 f) da Lei 10/2017, de 27 de decembro, a ampliación ou reducción dos horarios xerais. Logo de ver o disposto no artigo 9 da citada Orde segundo a cal: “Artigo 9. Ampliacións de horarios 1. Ao amparo do disposto no artigo 5. f) da Lei 10/2017, do 27 de decembro, os concellos poderán ampliar para todo o seu termo municipal ou para zonas concretas do mesmo os horarios xerais de peche dos establecementos abertos ao público así como de finalización dos espectáculos públicos e das actividades recreativas, durante a celebración das festas e verbenas populares, do Entroido, da Semana Santa e do Nadal, facendo compatible, en todo caso, o seu desenvolvemento coa aplicación das normas vixentes en materia de contaminación acústica.2. Os concellos, mediante acordo do órgano competente, establecerán o número máximo de días naturais ao ano en que poderán ampliar os horarios de peche dos establecementos abertos ao público, dos espectáculos públicos e das actividades recreativas.3. A efectos desta orde, entenderase por Entroido o período comprendido entre o Xoves de Entroido e o Mércores de Cinza, ambos os incluídos, por Semana Santa o período comprendido entre o Domingo de Ramos e o Domingo de Resurrección, ambos os incluídos, e polo Nadal o período comprendido entre o 22 de decembro e o 6 de xaneiro, ambos os incluídos.4. En todos os supostos anteriores, as ampliacións de horario non poderán superar, en ningún caso, en 2 horas os horarios xerais de peche dos establecementos abertos ao público, dos espectáculos públicos e das actividades recreativas.5. Os concellos tamén poderán ampliar o horario xeral de determinados espectáculos públicos musicais de características específicas ou excepcionais ata un máximo de 2 horas.” Polo que en atención ao exposto, e atendendo ao lugar de celebración da citada festa, e de conformidade coa delegación de alcaldía conferida mediante resolución nº 740/2022 de data de 14 de xullo de 2022 Primeiro: Autorizar a ampliación de horario para a finalización de espectáculo público e actividade recreativa relativo a Festas de Queiruga, ata un máximo de 2 horas, é dicir, ata as 6:00 da mañá. Segundo: Notificar a presente ao interesado. Terceiro: Publicar a presente resolución no BOP. En Porto do Son, a 20 de xullo de 2022. O Alcalde, José Luís Oujo Pouso